钦定古今图书集成/明伦汇编/氏族典/第149卷 > 孙遇
## 钦定古今图书集成/明伦汇编/氏族典/第149卷 > 孙遇

按《福山县志》：“遇，字际时，正统丙辰周旋榜进士，授户
部主事。以才能勤慎，屡外差，所至无染。甲子，以杨少
保溥特荐，由主事擢知徽州府事。均徭釐弊，吏民畏
爱之。丁外艰去，因民请，夺情复郡。景泰甲戌岁祲，休
宁、黟、祁三县盗起骚动，汪御史巡郡，欲调卫兵以剿，
遇止之，单骑直抵其境，谕以祸福，贼感泣曰：‘公仁人
也，何敢逆命’。”厥魁凌《辛受》等，悉赴官，众解，又以丁内
艰去，因民请复留。暨三考，又当去，民固请。朝廷重念
民意，乃以三品秩仍署郡，前后守徽十八年。天顺甲
申，升江西右藩。河南左藩三载当计期，给事肖彦庄
以遇在江西常断其家不法事，衔之，因劾遇与吏部
尚书李秉同里，且同年为党比。遇不置辩，请致仕归。